Steak Ete in MosselbaaiMosselbaai Steak Ete 19 Julie 2019Bring jou vriende en familie en geniet ‘n heerlike steak ete by 4 Cousins Bar and Bites in Mosselbaai op Vrydag 19 Julie 2019 vir sleg Read More
Moeders Dag Ete in MosselbaaiKom bederf jou Moeder met ‘n heerlike 3-gang Sondag ete 12 Mei 2019 by 4 Cousins Bar and Bites in Mosselbaai. Bespreek vroegtydig jou tafel. Kostes beloop R 250 per pe Read More
Sondag Buffet Spyskaart MosselbaaiSondag Buffetmiddagete Mosselbaai 17 Maart 2019Geniet ‘n heerlike Sondag Buffetmiddagete by 4 Cousins Bar and Bites Restaurant in Mosselbaai hierdie Sondag 1 Read More
Mosselbaai Skaapkop Ete4 Cousins Bar and Bites Skaapkop Ete Mosselbaai Maart 20194 Cousins Bar & Bites in Mosselbaai bied op 27 Maart 2019 weer hul gewilde Skaapkop Ete aan. Die aand beloof om Read More Alternatiewe bates toon groot potensiaal | Netwerk24
Deur Riana De Lange 28 Januarie 2018 14:15
Die huidige ekonomiese klimaat en al die beskikbare beleggingsinstrumente is genoeg om enige belegger te oorweldig in sy soeke na goeie opbrengs.
Daarom is dit juis nou ’n ideale tyd om ook alternatiewe beleggingsgeleenthede te oorweeg, sê Jeff Miller, uitvoerende hoof van Grovest en Venture Capital Management Services (VCMS).
Enige weloorwoë beleggingsportefeulje behoort ’n mate van blootstelling aan alternatiewe beleggings te hê. Miller sê ’n goeie riglyn is tussen 5% en 10% se toewysing aan alternatiewe bates.
Dit sluit in private ekwiteit, waagkapitaal, verskansingsfondse, asook kuns, wyn, veteraanmotors en seldsame muntstukke. Iewers in dié mengsel word kriptogeldeenhede ook deesdae genoem.
Miller het die afgelope week met die bekendstelling van Metta Capital in Sandton gesê R1,8 miljard is reeds in bestaande geregistreerde art. 12J-fondse belê en dit sal na verwagting vanjaar tot R3,8 miljard styg.
Die nasionale tesourie het art. 12J van die Inkomstebelastingwet in 2009 bekend gestel om groei van klein en middelslag-ondernemings te stimuleer deur waagkapitaalbelegging.
Ingevolge die 12J-program kan enige plaaslike belastingbetaler (hetsy ’n individu of trust of maatskappy) in ’n geregistreerde waagkapitaalfirma belê met die voordeel dat die belegger sy volle belegging van sy belasbare inkomste vir daardie jaar kan aftrek. Die belastingvoordeel bly van krag solank die belegging minstens vyf jaar gehou word.
Metta Capital het ook dié week sy art. 12J-portefeulje van fondse bekend gestel wat blootstelling gee aan agt gevestigde art. 12J-fondse in verskeie sektore. Onder die sektore tel mynbou, gasvryheid, energie en telekommunikasie.
Dit is die breinkind van Miller en Malcolm Segal, stigters van Grovest en VCMS. Hulle beskryf dit as ’n hoëgehalte-portefeulje met matige risiko.
Daar is tans meer as 100 art. 12J-fondse in die mark.
Simon Brown, ’n beleggingspesialis en hoof van JustOneLap, sê die vraag is wel wie is die kenners daar buite wat behoorlike en goeie raad oor beleggings in 12J-ondernemings kan gee.
Brown was een van die paneellede wat alternatiewe beleggings op die bekendstellingsgeleentheid van Metta Capital by Summer Place bespreek het.
Volgens Miller is ’n noulettendheidsondersoek na verskeie 12J’s gedoen voordat daar op agt besluit is wat deel vorm van die Metta Capital Moderate Risk Fund 1.
Baie daarvan is ondernemings wat geruime tyd reeds sake doen.
Volgens Brown is die tariewe van toepassing op alternatiewe beleggings hoog, en kan problematies wees.
Hy verwag steeds groot wisselvalligheid in die waarde van kriptogeldeenhede soos bitcoin. Dit is nie iets waarin te veel belê moet word nie, of met die idee om vinnig ryk te word nie.
Hy is in die algemeen ten gunste daarvan dat tariewe aan prestasie gekoppel moet wees. As die batebestuurder beter as die norm vaar, is heffings geregverdig, maar as dit onder die norm presteer, behoort die batebestuurder van die geld terug te betaal.
Farzan Ehsani, hoof van blokkettingtegnologie by First Rand Group, sê kriptogeldeenhede is ’n bateklas wat nie geïgnoreer kan word nie.
Hy verwag steeds groot wisselvalligheid in die waarde van kriptogeldeenhede soos bitcoin. Dit is nie iets waarin te veel belê moet word nie, of met die idee om vinnig ryk te word nie, maar die belofte wat dit vir verandering in die finansiële wêreld inhou, is ongekend.
“Dit is die bateklas met die minste wrywing nóg en kan vinniger as enigiets anders oor grense en jurisdiksies beweeg. Dit het dus groot nut in ’n wêreld wat volgens geopolitieke grense geskei is en waar verskillende reëls van krag is. Dit is juis laasgenoemde wat wrywing in die huidige finansiële wêreld bring.”
Ehsani sê in ’n onlangse gesprek met meer as 50 batebestuurders oor kriptogeldeenhede het net een junior ontleder gesê van haar kliënte het blootstelling aan dié bateklas.
Kort daarna het sowat die helfte uit ’n groep van 300 studente by die Universiteit van Kaapstad gesê hulle besit kriptogeld.
“Dit is ’n neiging wat ons nie kan ignoreer nie. As die pryse in die nuwe bateklas gegrond is op die hoeveelheid geld wat millenniërs daarvoor tot hul beskikking het, dink net aan die ongelooflike potensiaal.”
Meer oor: Simon Brown | Ekonomie | Beleggings
Bring jou firma na die VSA, sê Trump
SA se nuwe besems gaan skoonvee, sê Kganyago
Staatskaping: Cosatu verwelkom opdrag
ZAR/EUR 16,29 (-3)
ZAR/GBP 18,34 (-10)
Gold 1345,09 (93)
Palladium 1498,51 (2061)
Platinum 804,53 (727)
Silver 14,95 (12)